NaiveNeuron/SloPal huggingface dataset:
Potocký, Milan, poslanec NR SR (2020-09-18):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, ďakujem, skončil som, prosím, otvorte rozpravu.
Blanár, Juraj, podpredseda NR SR (2022-04-28):
Pán poslanec Jarjabek, ďalší s faktickou poznámkou.
Záborská, Anna, poslankyňa NR SR (2020-07-23):
Ďakujem pekne, pán predseda. (Prerušenie vystúpenia predsedajúcim.)
P. Paška, predseda NR SR: (2008-09-10):
Návrh sme pridelili výborom a určili lehoty. Pán predseda, poprosím vás ešte o uvedenie hlasovania v prvom čítaní vládneho návrhu zákona, ktorým sa menia a dopĺňajú zákony v pôsobnosti Ministerstva financií Slovenskej republiky v súvislosti so zavedením meny euro v Slovenskej republike , je to tlač 743.
Sulík, Richard, predseda NR SR (2011-05-18):
Poprosil by som kolegov zo SMER-u nevykrikovať. My sme tiež nechali, teda moji kolegovia nechali aj pána Číža vyrozprávať, aj ostatných. Tak, prosím vás pekne, nevykrikujte. Pán poslanec Dostál.
Bugár, Béla, podpredseda NR SR (2011-02-11):
Páni poslanci.
Bagačka, Michal, poslanec NR SR (2012-09-20):
Ďakujem za slovo. No, bolo tu povedané naozaj v tom príspevku veľa. Ja len niečo trebárs z toho vypichnem. Tu vidieť naozaj hlbokú, hlbokú neznalosť, čo sa týka celého komplexu slova originálne kompetencie. Vy ste sa tu všetci zišli a rozprávate len o centre voľného času, ktoré ste vytrhli z nejakého z celého kontextu originálnych kompetencií, kde, keď všetky mestá, obce a súkromné a cirkevné centrá voľného času začnú robiť ako tieto, o ktorých hovoríme, že tam nabili tisíce detí, tak o chvíľu nebude nie 500, ale 600-tisíc v týchto krúžkoch, ale bude viac ako milión a potom prídeme k tomu, že prídu ZUŠ-ky a materské školy, ktoré nebudú mať finančné prostriedky a budeme riešiť ich zatváranie. Pretože to jednoducho je nejaký ten celok, a keď niekde pridám výrazne v tom balíku, niekde musím výrazne odobrať a tým pádom nemáme šancu ufinancovať materské školy, ZUŠ-ky, už teraz je to veľký problém a pokiaľ niekto, treba, poprípade ja mám v centre voľného času 250-300 detí, keď oslovím celú dolinu, budem mať 10-tisíc, keď to spraví každý z nás v rámci toho, aby mal finančné prostriedky, no tak tých detí bude milión-milión a pol a o chvíľu, budeme tu riešiť zatváranie materských škôl a základných umeleckých škôl. Veď to nemôžete sa len zamerať na centrum voľného času a nič druhé pre nás neexistuje. No a čo sa týka toho, že školy si... (Vystúpenie prerušené časomerom.)
Kvasnička, Marián, poslanec NR SR (2012-10-29):
Ďalej budeme hlasovať o pozmeňujúcich návrhoch v poradí, ako odzneli v rozprave. Pán predseda, dajte, prosím, hlasovať o návrhu pána poslanca Beblavého.
Figeľ, Ján, podpredseda NR SR (2013-10-25):
To bola vlastne záverečná faktická a záverečné vystúpenie. Chcem sa teraz spýtať pána navrhovateľa, nech sa páči, záverečné. Týmto, týmto uzatváram všeobecnú rozpravu a dávam slovo navrhovateľovi.
Lipšic, Daniel, poslanec NR SR (2015-06-15):
Pani poslankyňa Nachtmannová, vy ste boli tuším učiteľkou a podľa mňa treba počúvať s porozumením. Ja som povedal: „Oproti tomu, ako vznikal SMER.“ To je vážna kauza Gorila, veľmi vážna. Keby pôsobili spravodajské služby a orgány činné v trestnom konaní v ideálnom svete, tak by z financovania kauzy SMER bolo koľko Goríl? Poďme. Koľko bolo akcionárov? Päť? Pomôžte mi! Široký, Brhel, Poór, Kiňo. Kto bol ten piaty? Bolo by päť Goríl? A, áno, považujem za perfídnosť, ak strana vzniká, že sa pár oligarchov dohodne, nájdu si šikovného politika, zafinancujú ho a potom si desaťnásobne koristia z toho, čo doňho investovali. Však to sme videli na kauze Váhostav a na mnohých iných kauzách. Takže oproti tomu by bolo mnoho ďalších zvierat v zoologickej záhrade. O tom som presvedčený. A skúste povedať jeden argument, prečo nebolo možné vyšetrovať originál zmluvy Blaško – Flašík. Ako je to možné? A prečo špeciálny prokurátor za dva týždne zrušil vyšetrovanie vo veci z absurdných dôvodov? Mám tu to uznesenie, poďte si ho prečítať. Na to mi odpovedzte! A pre mňa za mňa v kauze Gorila nech je obvinený ktokoľvek, predstavitelia bývalej vlády, terajšej vlády, mne je to fuk. Mne je to fuk! Padni, komu padni, presne tak. Ja som len hovoril o tom, že máte byť za čo vďační špeciálnemu prokurátorovi. Je mi to ľúto, lebo to uznesenie, verejne známe, je jeden obrovský škandál. Čo viac potrebujete? V ktorej inej krajine, keby bol originál zmluvy o nelegálnom financovaní, by sa veci nevyšetrovali? V ktorej inej krajine? V strednej Afrike možno? A, žiaľ, na Slovensku.
Jarjabek, Dušan, poslanec NR SR (2019-01-31):
Ďakujem pekne. Dámy a páni, ja nepochybujem o tom, že tento príbeh je pravdivý, že je strašne smutný a možno patrí medzi asi tie najsmutnejšie príbehy, ktoré tuná počúvame, a ktorý sa netýka politikov, ale ktorý sa týka novinárov v tom negatívnom slova zmysle. Keď ešte aj oprava opravy je klamlivá, tak to je čosi, čo asi sa nedá nejakým spôsobom v tom zákone pomenovať. A jednoducho takémuto niečomu sa hovorí, že je to jedno obyčajnú svinstvo. Obyčajné svinstvo, proti ktorému niet obrany. A to si treba uvedomiť, že aj toto je súčasný mediálny svet na Slovensku, pokrytý nejakou legislatívou. Preto som veľmi rád, že táto debata tuná existuje, aj taká konfrontačná, aká je. Lebo kde inde môžete povedať tie skúsenosti negatívne, ktoré s novinármi máte? Lebo stále len počúvate o politikoch, s ktorými majú tie zlé skúsenosti novinári. Čiže aj toto je tá druhá strana mince, ktorú by sme mali zobrať na vedomie bez toho, aby sme sa tu nejakým spôsobom odvzdušňovali viacej, ako je to nutné. Ale naozaj tú legislatívu trošku treba prispôsobiť v mene nejakej pravdy a hlavne v mene takej pravdy, ktorú môže povedať ktokoľvek a nikto nemôže mať pocit, že je diskriminovaný z tohto pohľadu, čo v súčasnosti z hľadiska tohto zákona existuje.
Glváč, Martin, podpredseda NR SR (2017-06-15):
Ďakujem. S reakciou, pani poslankyňa Jurinová.
Marcinková, Vladimíra, poslankyňa NR SR (2021-10-22):
Ďakujem, pán predsedajúci. Na pána ministra sa nedalo reagovať a na pána Kmeca sa reagovať dá, tak ja to zhrniem súčasne do jednej reakcie. Ja súčasnú zahraničnú politiku, súčasne aj európsku vnímam ako veľmi čitateľnú a profesionálnu, za čo som veľmi vďačná v porovnaní s predchádzajúcim obdobím, naozaj podčiarkujem, že je veľmi čitateľná a aj vo veľmi náročnom období, akým bol COVID, kedy naozaj dochádzalo k zatváraniu hraníc, k ťažkým bilaterálnym rokovaniam a veľkým zdravotníckym európskym nákupom, sme mali silnú pozíciu, proeurópsku pozíciu, takže toto naozaj oceňujem. Z toho, čo spomenul pán Kmec, ja tie výhrady k rýchlosti čerpania eurofondov zo strany opozície, ale takisto aj zo strany koaličných partnerov nepovažujem za neopodstatnené a naozaj je to niečo, o čom by sme sa mali aktívnejšie rozprávať v rámci koalície. Ale nemôžem s ním súhlasiť v tom, že transpozičný dlh a konanie Európskej komisie sú výsledkom tejto vlády, pretože z veľkej časti ide o transpozičný deficit, ktorý ostal aj po bývalej vláde. Čiže tam to nepokladám za objektívne hodnotenie. Ďakujem.
S. Kahanec, poslanec: (2004-10-22):
Ja sa prikláňam k tomu, čo už tu bolo povedané a neviem, či bolo celkom správne pochopené v predchádzajúcom vystúpení pána poslanca Brocku. Veď predsa prvé dieťa je, samozrejme, štart do budúcej rodiny. Ale bez tých ďalších detí asi ten demografický vývoj nie je možné zmeniť. Minimálne dve deti sú potrebné na reprodukciu pôvodnej rodiny. Keď porovnáme podmienky v rôznych štátoch, a práve v tých, kde je najviac peňazí, sa rodí najmenej detí, tak asi celkom neplatia tie slová, že dieťa je luxus preto, lebo rodičia nemajú financie. Asi je to preto, lebo spoločnosť vytvára iný pohľad na svoj život, vytvára pohľad na konzumnú spoločnosť a, tak ako tu už bolo odznené v rozprave aj od pána Brocku, dáva prednosť zamestnaniu, dáva prednosť dovolenke, dáva prednosť čo ja viem zvieratám miláčikom a ostatným veciam pred vlastnými deťmi. A potvrdzujú to skúsenosti, hovorím, z tých ostatných štátov. Takže keď chceme zmeniť tieto podmienky a keď chceme skutočne podporiť rodiny, tak myslím si, že je potrebné komplexne podporiť rodiny a podporiť tie rodiny, v ktorých rodičia pracujú a prinášajú pre túto spoločnosť a následne aj ich deti prospech. Ďakujem pekne.
B. Bugár, podpredseda NR SR: (2001-09-04):
J. Gajdoš, poslanec: Ďakujem za slovo, pán predsedajúci. Všetko, čo môže ochrániť naše deti pred násilím, treba uvítať a podporiť. Teda aj pripravované vyhlásenie alebo uznesenie Národnej rady osobne podporím. Som za to, aby sa toto uznesenie pretransformovalo do praktickej činnosti Národnej rady vo vzťahu k prijímaným zákonom. Konkrétne napríklad pripravovanému a odloženému zákonu o zahraničnej adopcii našich detí, pretože tam je veľké riziko, že deti nebudú adoptované za účelom poskytnutia rodičovstva, ale na účely trebárs prostitúcie alebo detskej pornografie, alebo na účely získavania orgánov na transplantácie. Takže tie kontrolné mechanizmy, ktoré v zákone predloženom do Národnej rady boli, nie sú dostatočné. My si musíme uvedomiť, že všetko toto, s prepáčením, svinstvo, o ktorom hovoríme a pred ktorým treba deti chrániť, prišlo zo Západu. A na druhej strane sa odvolávame na legislatívne normy vyspelých štátov Európy. To, čo v našej legislatíve v súčasnosti existuje, je dostatočné, len nie je v praxi uplatňované. Chýba tu však jeden dôležitý moment, moment rodičovskej výchovy. Je najvyšší čas prijať nový zákon o rodine, sprísniť rodičovské povinnosti takým spôsobom, aby rodičia nemohli nakladať so svojimi deťmi ako so svojím majetkom. Chrániť deti aj pred vlastnými rodičmi. Dnes rodičia odkladajú výchovu svojho dieťaťa a zodpovednosť za ňu prenášajú na školu. Ako je vybavená škola, aby mohla v súčasnosti deti vychovávať? (Zaznel zvuk časomiery.)
M. Chovanec, poslanec: (2006-08-02):
Po prvé. Chcem uistiť vás aj všetkých občanov, že táto koalícia, táto vláda ani strana Smer nechce sa vykašľať na občanov a má záujem pracovať pre občanov a pomáhať občanom, určite áno. Po druhé. Ja som mal vystúpenie pripravené k zdravotníctvu, ako mojej teda téme, ktorou som vždy pôsobil v Národnej rade, ale, ako som to už povedal, po včerajšej diskusii som od toho ustúpil a vystúpenie zameriam trošku inak. Doporučujem všetkým vám, poslancom z opozície, ktorí chcete sa vyjadriť k zdravotníctvu, konzultujte vaše názory a vystúpenia s vašimi poslancami, ktorí sú vo výbore pre zdravotníctvo. Skúste to pokonzultovať a uvidíte, že napr. pani poslankyňa Sabolová mala mimoriadne vecné argumentačné vystúpenie, ktoré si nesmierne vážim. A sama priznala, že 20-korunový poplatok vôbec nie je dôležitý. Samotné poplatky sa neuveriteľne dramatizovali pri ich nástupe, lebo to bol vlastne jediný reformný krok pána ministra, s ktorým za prvé dva roky prišiel, a neuveriteľne sa teraz dramatizuje ich zrušenie. Vôbec to tak nie je. Dvadsaťkorunový poplatok je minimálny vklad do zdravotníctva. Je to v podstate vreckové pre lekárov. Trošku iná málinko iná situácia je s 50-korunovými poplatkami v nemocnici. Takže nedramatizujme, prosím vás pekne, situáciu okolo poplatkov. Naším hlavným krédom je, aby sme umožnili poskytovanie... (Prerušenie vystúpenia časomierou.)
Hrnčiar, Andrej, podpredseda NR SR (2018-09-13):
Pán poslanec Martin Klus sa pýta ministerky vnútra Slovenskej republiky Denisy Sakovej: „Vážená pani ministerka, v súvislosti s vážnymi podozreniami ohľadne únosu vietnamského občana mi dovoľte opýtať sa vás nasledovné: Pravdepodobne v noci z 28. 7. na 29. 7. 2017 letel slovenský vládny špeciál do Egypta po choré dieťa. Kedy presne sa tento len uskutočnil? Uviedlo ministerstvo vnútra aj v tomto prípade, že na palube je Robert Kaliňák? Cez aké krajiny sa letelo?“
Kollár, Boris, predseda NR SR (2021-11-26):
Prosím, prezentujme sa a hlasujeme. (Hlasovanie.) Prítomných 121 poslancov, za 36, proti 5, zdržalo sa 76, nehlasovali 4. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme ďalej pokračovať v schôdzi, ale vyhlasujem dvojminútovú prestávku, aby tí, ktorí chcú odísť, odišli a tí, ktorí chcú ďalej rokovať a byť v sále, aby zostali na miestach. S procedurálnym návrhom vystúpi pani poslankyňa Kozelová. (Reakcia poslankyne: „Nie.“ ) Nie?
Grendel, Gábor, podpredseda NR SR (2022-11-08):
Áno, hneď dám o tom hlasovať, len ešte počkám na kolegov. Takže prosím, prezentujme sa a hlasujme. (Hlasovanie.) Prítomných 140 poslancov, za 96, proti 5, zdržalo sa 36, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán poslanec.
Hraško, Igor, poslanec NR SR (2015-05-05):
Ďakujem pekne. Pán minister, ja s vami súhlasím, nesnažím sa démonizovať, len určité, poviem to tak, že praktiky mi vadia, a dneska sa mi to potvrdilo. Žiaľ, je to tak a potvrdilo sa mi to, že tá kompetencia tam nie je dostatočná na to, aby niekto proste povedal, ide ľahšou cestou. Cestou ľahšieho odporu. Áno, máme to v databáze, puf, hneď kasírujeme. V prípade, že niekto pošle dopredu playlist, ku ktorému napíše, že sú to moje vlastné skladby, budeme hrať naše vlastné a niekto to aj tak odignoruje a povie, že nie to sú autorskoprávne chránené, tak je tam niečo polemické na tomto. A v prípade, že naozaj ide použiť autorskoprávne nechránené diela, nie je tam aj podľa súčasného § 53 ods. 2, nie je potrebný ani súhlas na použitie a nie je potrebné ani zaplatiť odmenu za toto dielo, za predvedenie. Avšak tuná sa aj napriek tomu, práve to je to démonizovanie, že tu sa naozaj nejde cestou ľahšieho odporu. Poznám ľudové hudby, ktoré hrajú rôzne žánre. Sú to typické ľudové hudby, ktoré, keď prídete na festival, proste hrajú tradičnú nespracovanú ľudovú hudbu, avšak vo svojom repertoári majú aj piesne, ktoré sú tango, úplne s prehľadom zahrajú, zahrajú dokonca aj niektorého moderného autora, súčasné veľké popové speváčky, dá sa, ale nehrajú to na tradičných folklórnych podujatiach. To sú možno uzavreté spoločnosti, firemné akcie a tak ďalej. Ale to sú, to sú práve tie polemiky, že tá hudba na tradičnom festivale hrá len nespracovaný folklór, tým pádom ho netreba ani nahlasovať, tým pádom netreba ani zaňho platiť. A ďalšia vec je, keď sa použije na celý program dvojhodinový tradične spracovaný folklór, ale na začiatku a na konci sa použije 30-sekundová znelka. Platí sa za celý.
Paška, Pavol, predseda NR SR (2013-09-10):
Budeme hlasovať o návrhu, aby sa vrátil návrh zákona do, na dopracovanie. (Hlasovanie.) 148 prítomných, 66 bolo za, 79 proti, 3 sa zdržali. Tento návrh pani poslankyne Žitňanskej sme neschválili.
Laššáková, Jana, podpredsedníčka NR SR (2015-05-14):
Ďakujem pekne, pán podpredseda vlády. V poradí druhú otázku položil pán poslanec Hudacký ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Pán minister, pred rokom ste tvrdili, že 12-tisíc železničných vagónov a väčšinový 66-percentný podiel vo firme Cargo Wagon sprivatizovala renomovaná švajčiarska firma AAE, ktorá je najväčší európsky hráč na trhu manažmentu koľajových vozidiel. Na základe najnovších informácií z Protimonopolného úradu švajčiarska firma AAE je iba polovičným majiteľom spoločnosti AAE Wagon. Viete o tom, že druhú polovicu podielu a tak aj 33-percentný podiel vo firme Cargo Wagon vlastní neznámy investičný fond z Malty?“ Poprosím vás o odpoveď, pán minister, ako aj o oznámenie o ukončení odpovede. Nech sa páči.
Klus, Martin, podpredseda NR SR (2019-12-04):
S reakciou na faktické poznámky pán poslanec Dostál.
Dostál, Ondrej, poslanec NR SR (2018-06-21):
Pán minister, ďakujem za obsiahlu odpoveď, hoci 95 % toho sa týkalo fungovania systému GSAA, na ktorý som sa ja nepýtal, ja som sa pýtal na to, kedy budú sprístupnené, lebo pani ministerka tvrdila, že budú sprístupnené po 15. máji a dosiaľ, dosiaľ sa tak nestalo. To sprístupnenie je dôležité z hľadiska kontroly verejnosti, pretože sú vážne pochybnosti o tom, ako sa používajú agrodotácie, a teda boli preukázané viaceré prípady, keď došlo, došlo k zneužívaniu agrodotácie alebo k neoprávnenému poberaniu agrodotácií, a práve verejná kontrola a myslím, že na tom je všeobecná zhoda, že transparentnosť by mohla, by mohla prospieť, prospieť teda k efektívnejšej kontrole a lepšiemu vynakladaniu tých prostriedkov. Takže neviem teda, či tomu dobre rozumiem, že po 30. júni dôjde, dôjde k zverejňovaniu tých a sprístupňovaniu tých informácií, ale teda všeobecnejšie, keďže tu nie je pani ministerka, tak by som tak všeobecnejšie sa spýtal snáď, že práve vo vašich rezortoch, teda v rezortoch vedených nominantmi Slovenskej národnej strany sú vážne pochybnosti a problémy, čo sa týka transparentnosti a zverejňovania informácií, a teda u vás, pokiaľ ide o ten nákup transportérov a teraz najnovšie stíhačiek, že či si nemyslíte, že by bolo lepšie, keby ste s odbornou aj laickou verejnosťou aj priebežne aj vopred komunikovali ohľadom povedzme vo vašom prípade tých nákupov, ale celkove z hľadiska, z hľadiska fungovania vášho rezortu, lebo ak existujú podozrenia, tak jediný spôsob ako ich vyvrátiť, je transparentnosť, a teda otvorené komunikovanie o tom, čo sa robí napríklad... (Prerušenie vystúpenia časomerom.)
P. Paška, predseda NR SR: (2008-05-21):
(Hlasovanie). 141 prítomných, 84 za, 36 proti, 20 sa zdržalo, 1 nehlasoval. Sme v treťom čítaní . Otváram rozpravu a pýtam sa, či sa chce niekto prihlásiť? Pán poslanec Lipšic, do rozpravy v treťom čítaní? Končím možnosť sa prihlásiť. Nech sa páči, pán Lipšic.
M. Hort, podpredseda NR SR: (2009-04-29):
Na vaše vystúpenie sa s faktickými poznámkami nehlási nikto. Čiže uzatváram možnosť prihlásiť sa s faktickou poznámkou. A pretože pán poslanec bol jediný prihlásený do rozpravy, vyhlasujem rozpravu za skončenú. Pýtam sa, pán minister: Chcete reagovať v záverečnom slove na vystúpenie pána poslanca? Nech sa páči.
Šalitroš, Radomír, poslanec NR SR (2024-09-25):
Ďakujem, pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2012-09-14):
Ďakujem pekne. Na vystúpenie sú faktické poznámky, končím možnosť prihlásenia, traja páni poslanci. Nech sa páči, pán Viskupič.
Šimečka, Michal, podpredseda NR SR (2024-04-30):
Ďakujem pekne. Ďalší písomne prihlásený do rozpravy je pán poslanec Vančo, tak týmto mu dávam slovo. Nech sa páči.
Pellegrini, Peter, podpredseda NR SR (2020-07-07):
Kolegyne, kolegovia, ešte pred tým, ako pristúpime k hlasovaniu, mi dovoľte, aby som vám podal pár technických informácií o dnešnom priebehu schôdze. Po odhlasovaní prvého čítania pristúpime k vládnemu návrhu zákona, ktorý predloží pán podpredseda vlády Holý. Na 11.00 hodinu máme termínovaný bod pána ministra pôdohospodárstva Mičovského, potom bude obedňajšia prestávka a po 14.00 hodine začne diskusia s europoslancami. Vzhľadom na to, že k opatreniam na zlepšenie podnikateľského prostredia bude potrebné prerokovať veľké množstvo zákonov a pozmeňujúcich zákonov, pravdepodobne po skončení debaty s europoslancami prerušíme rokovanie Národnej rady s tým, že začneme potom, aby sa skončili všetky výbory a gestorský výbor dokončil spoločnú správu, a budeme pokračovať zajtra o 9.00 návrhom pána Mikulca a následne pána ministra hospodárstva Sulíka. Takáto je zhruba predstava. Dávam to do pozornosti predsedom jednotlivých výborov, aby vedeli, že niektorí, ktorí stihnú cez prestávku obedňajšiu, môžu zvolať, obedňajšiu prestávku, výbor, ostatní kľudne môžu počkať na skončenie debaty s europoslancami a potom až do večera môžu rokovať výbory tak, aby sme na 9.00 ráno mali hotové spoločné správy. Takže, ale o tomto všetkom dám, samozrejme, hlasovať alebo všeobecným súhlasom vyjadriť súhlas Národnej rady. Len dopredu, aby ste vedeli, ako bude prebiehať procedúra. Kolegyne, kolegovia (zaznievanie gongu), zdá sa, že ďalší poslanci a poslankyne už do sály neprichádzajú, preto budeme hlasovať v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti so zlepšením podnikateľského prostredia (tlač 161). Dávam slovo spravodajcovi z navrhnutého gestorského výboru pre hospodárske záležitosti pánovi poslancovi Radovanovi Kazdovi, aby uviedol hlasovanie o tomto bode. (Hlasovanie o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 , tlač 161.)
Zmajkovičová, Renáta, podpredsedníčka NR SR (2014-07-02):
Pán poslanec Šebej.
Jurzyca, Eugen, poslanec NR SR (2017-03-24):
A dobre, ďakujem pekne. Ďakujem pekne za slovo a ďakujem aj obom poslancom za faktické pripomienky. Pokiaľ ide o tú súťaž, no práveže ako liberáli nechávame súťažiť podniky a podnikateľov bez ohľadu na veľkosť, pokiaľ tie veľké neobmedzujú súťaž, nezneužívajú dominantné postavenie, na to je Protimonopolný úrad, tak to má strážiť. Ja od neho nepočujem veľké signály o tom, že by dochádzalo k zneužívaniu hospodárskej súťaže. Áno, môžete hovoriť, že my sme málo empatickí, že nevnímame, nevnímame tých ľudí, ktorí musia aj cez sviatky chodiť do práce, ale ja zasa to vidím naopak, že vy máte tej empatie menej, lebo nevidíte tých ľudí, ktorí prídu o nejaké peniaze, nevidíte tých študentov a dôchodcov, ktorí si mohli privyrobiť a nebudú si môcť privyrobiť. Pokiaľ ide o to, že ôsmi z desiatich ľudí súhlasí, súhlasí s obmedzením sviatkov, no verím tomu, verím tomu, ale myslím si a v mnohých, to sa týka mnohých prípadov, nielen tohto, že poslanci Národnej rady by mali rozhodovať nielen podľa toho, čo chce vždy väčšina, alebo čo chce tripartita, ale aj čo je dobré pre Slovensko a nie vždy súčet toho, čo hovoria ľudia alebo vám podnikatelia alebo odborári alebo iní lobisti. Nie vždy je to, čo Slovensko potrebuje. Čiže ja si myslím, keby sme sa opýtali ľudí, že či by súhlasili so znížením cien na polovicu a zvýšením miezd na dvojnásobok zo zákona, že približne by ste dostali osem z desiatich súhlasov. Ďakujem.
Ďuriš Nicholsonová, Lucia, podpredsedníčka NR SR (2019-04-05):
Pán poslanec Bastrnák.
Blaha, Ľuboš, poslanec NR SR (2021-10-26):
Tu sa krásne ukazuje ten dvojaký kilometer. Pri Robertovi Ficovi sa tu niekoľko mesiacov až rokov riešil nejaký trápny vinohrad, ale tuto pri Sulíkovi máme haciendu v Austrálii, ktorej hodnota môže byť milión eur. On tam má nejakým ďalších dvoch spoločníkoch, o ktorých nikto nič nevie, a vieme jeho životopis, hej. Sulík, ten, ktorý sa napakoval na OLO, kde zneužíval peniaze verejné, ten istý Sulík, ktorý chodil na raňajky s Kočnerom, so svojím kamarátom, no tak máme právo sa pýtať, odkiaľ zobral peniaze na to, aby si kúpil ranč v Austrálii. Máme právo sa pýtať, s kým si to kúpil. Či to neboli biele kone, či to nie je celé len nejaká obrovská korupčná schéma. Máme právo sa pýtať, či týmto spoločníkom možno nie je Makó, alebo to je možno Kočner, aj keď ten sa už do Austrálie asi, váš kamarát, pán Sulík, nedostane. Alebo to môže byť nejaký z vašich oligarchov. Toto sú normálne verejné otázky. A viete, keby sme tú tému nejako otvorili my alebo investigatívne médiá, no to by sa, samozrejme, stať nemohlo, lebo tie vás ovievajú, ako keby ste boli ich vlastníci. Ale ono s tým prišiel váš koaličná partner Igor Matovič, však jemu sa poďakujte, jemu ste povedali, ale naozaj ako úplný blázon, pretože Matovičovi niečo povedať, však viete, že všetko nahráva. Však si nahrával Procházku, nahrával si každý váš rozhovor a nahral si a dal von aj toto s tým rančom. To bolo úplne zrejmé od začiatku. Tak ale dneska musíte, pán Sulík, vysvetľovať, lebo tu je naozaj veľké ohrozenie verejného záujmu. A viete, my sa musíme pýtať aj na to, či ste v primeranom duševnom zdravý, a preto otvárame tému kolagén u Plačkovej. Pretože jednoducho, keď niekto povie v pozícii ministra hospodárstva, že sa majú rušiť úrady práce, tak to môže byť naozaj len kolagén. Alebo keď niekto povie, že vyriešme energetickú krízu šraubovaním žiaroviek, tak za tým môže byť naozaj iba kolagén. Pán Sulík, vy ste hanbou tejto vlády a byť na vašom mieste, sám by som odstúpil hneď.
Kollár, Boris, predseda NR SR (2022-05-05):
S ďalšou faktickou pán poslanec Mazurek, nie je prítomný. 	S ďalšou faktickou bude reagovať na faktické pán poslanec Pellegrini, nech sa páči.
T. Cabaj, podpredseda NR SR: (2010-05-26):
Národná rada Slovenskej republiky uznesením č. 2076 z dnešného dňa súhlasila s návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov. Národná rada Slovenskej republiky uznesením č. 2077 z dnešného dňa pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov, teda tlač 1545, na prerokovanie Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Za gestorský výbor určila Národná rada výbor pre verejnú správu a regionálny rozvoj. Výbory prerokovali predmetný vládny návrh zákona v lehote tak, ako určila Národná rada. Poslanci Národnej rady Slovenskej republiky, ktorí nie sú členovia výborov, ktorým bol tento návrh pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona, tak to mali možnosť podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vládny návrh zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov, prerokovali uvedené výbory Národnej rady Slovenskej republiky nasledovne: ústavnoprávny výbor svojím uznesením č. 865 z dnešného dňa a výbor pre verejnú správu a regionálny rozvoj svojím uznesením č. 363 z dnešného dňa odporúčajú tento vládny návrh zákona schváliť. Z uznesením výborov, ktorým bol tento zákon pridelený, nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov, ktorým bol tento návrh pridelený, a tak, ako sú uvedené pod bodom III tejto spoločnej správy, v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov, schváliť. Predmetná správa výborov Národnej rady o tomto vládnom návrhu zákona bola schválená v druhom čítaním uznesením gestorského výboru č. 364 z dnešného dňa, gestorský výbor ma zároveň určil za spoločného spravodajcu výborov a pridelil teda parlamentnú tlač 1545a. Súčasne ma poveril gestorský výbor predniesť spoločnú správu výborov na schôdzi Národnej rady a navrhnúť Národnej rade ďalší postup pri hlasovaní, keďže sme v skrátenom legislatívnom konaní. Pán predseda, toľko spoločná správa výborov. Prosím, keby ste otvorili rozpravu.
Číž, Miroslav, podpredseda NR SR (2015-06-15):
S faktickou poznámkou pán poslanec Fecko. Uzatváram možnosť prihlásiť sa s faktickou poznámkou. Máte slovo, pán poslanec.
Laššáková, Jana, podpredsedníčka NR SR (2014-09-11):
Ďakujem pekne, pán spravodajca. Zaujmite miesto určené pre spravodajcov. Otváram rozpravu. Do rozpravy som dostala písomnú prihlášku pána poslanca Jozefa Mihála a pána poslanca Alojza Hlinu. Nech sa páči, pán poslanec Mihál, máte slovo.
P. Hrušovský, predseda NR SR: (2004-09-10):
(Hlasovanie.) 125 prítomných, 121 za, 4 sa zdržali. Návrh sme schválili. Teraz budeme hlasovať o pozmeňujúcom návrhu pána poslanca Vážneho. Prezentujme sa a hlasujme. (Hlasovanie.) 128 prítomných, 120 za, 5 sa zdržalo, 3 nehlasovali. Návrh sme schválili. Ďalší návrh, pani poslankyňa. M. Demeterová, poslankyňa: Pán predseda, mám odporučenie, teda poverenie gestorského výboru prerokovať návrh zákona v treťom čítaní ihneď.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 145, za 101, zdržalo sa 44 poslancov. Konštatujem, že návrh sme schválili. Nech sa páči.
Číž, Miroslav, podpredseda NR SR (2015-02-10):
Pani poslankyňa Vášáryová.
Paška, Pavol, predseda NR SR (2014-04-01):
(Hlasovanie.) 141 prítomných, 139 za, 2 nehlasovali. Aj tento návrh sme schválili.
Šeliga, Juraj, podpredseda NR SR (2021-03-17):
Ďakujem, pani poslankyňa. Štyria, traja páni, jedna dáma chce na vás reagovať. Pán poslanec Jílek, nech sa páči.
Novotný, Viliam, poslanec NR SR (2014-04-02):
Ďakujem veľmi pekne pánovi poslancovi Mihálovi. Presne tak sme začali uvažovať, keď sme pripravovali túto novelu. Áno, toto riešenie by bolo najelegantnejšie a máme to vyriešené celé a ušetríme množstvo administratívnych úkonov a hlavne nákladov s týmito administratívnymi úkonmi, ako ste správne poznamenali. Priznám sa, že nakoniec som išiel do tej jednoduchšej verzie novely zákona o zdravotnom poistení, aby som aspoň čiastočne odbremenil tých úradníkov na obecných úradoch, aj z tohto dôvodu, že tam sa mi tá platba zdala naozaj absurdná. Ja tu mám pred sebou výplatnú pásku jedného člena okrskovej volebnej komisie. Tak v hrubom, hrubá mzda je 39,58 eur, preddavok na daň je 7,22 eur, ale tá platba do zdravotného poistenia je 1,58 eur. A tam sa mi to zdalo naozaj absurdné, aby sme urobili pri 69-tisíc členoch okrskových komisií v nejakých voľbách 69-tisíc prihlášok a odhlášok pre 1,58 eur, čo mu strhneme. Pri 7,22 eur už som narazil trošku na to, že ak by sme to riešili takto, tak očakávam, že tam by sa ma už naozaj pýtali na to, či ten dopad na verejné financie je kompenzovaný ušetrením administratívnych nákladov. Takže to ma nakoniec zabrzdilo a riešim len zdravotné poistenie a odvody do zdravotného poistenia, ale súhlasím s tým, že ak by táto novela takto nebola úspešná, tá ďalšia by mohla byť podaná v tejto verzii. Takže stopercentný súhlas, ďakujem pekne.
Lehotský, Tomáš, poslanec NR SR (2023-06-20):
Ďakujem veľmi pekne. Janka, ja ti za ten pozmeňovák ďakujem, určite to ten zákon posúva niekam inam. V každom prípade chcel som sa spýtať konkrétne na bod 3 z toho pozmeňujúceho návrhu. Môžme to riešiť, samozrejme, aj súkromne, ale moja otázka je, že prečo tam vlastne dopĺňate to jedlo a ubytovanie, lebo z môjho pohľadu ten návrh zákona mal byť šitý na mieru ako keby jednej konkrétnej situácii a týmto, touto úpravou sa to trošku, to možné pole pôsobnosti rozširuje možno aj na iný majetok, takže to ma zaujíma, že prečo sa tak udialo.
Zmajkovičová, Renáta, podpredsedníčka NR SR (2012-07-25):
Ďakujem. Otváram rozpravu. Písomne som nedostala žiadne prihlášky. Pýtam sa, či sa chce niekto prihlásiť do rozpravy ústne. Jeden pán poslanec, uzatváram možnosť prihlásiť sa do rozpravy. Pán poslanec Huba, nech sa páči, máte slovo.
Kotleba, Marian, poslanec NR SR (2018-05-28):
Rasťo, ty si vystúpil naozaj v tom najlepšom možnom čase s tvojím príspevkom, pretože práve v čase tvojho vystúpenia vyšli na nete správy o tom, že kotlebovci síce žiadajú obmedziť alebo zastaviť potraty, ale neodsúdili zabíjanie židovských detí počas druhej svetovej vojny, a ty si to presne v tom čase spravil. Čiže ja ti za to ďakujem a dúfam, že všetky tie médiá falošné sa ospravedlnia. A ešte sa ti chcem poďakovať za to, že ako člen Ústavnoprávneho výboru Národnej rady si jasne venoval svoj čas a svoj priestor v prejave aj posúdeniu činnosti súdov – či už súdov slovenských, alebo európskych – v otázke ochrany života nenarodených detí. A aj keď teda zatiaľ ten trend je negatívny a tie súdy sa nechajú zmasírovať vo veľkej miere tými mimovládkami a tou liberálnou propagandou a potom rozhodujú tak, ako rozhodujú, tak verím, že príde čas, keď budú tie súdy, ktoré o tom rozhodujú, obsadené ľuďmi ako si napríklad aj ty alebo mnohí iní, ktorí úplne jasne stoja na strane ochrany života a ktorí z pohľadu sudcov a z pohľadu tých najväčších kapacít a morálnych kapacít budú môcť rozhodnúť o tom, že áno, ochrana života je tu, je to prvoradá úloha pre každý slušný, civilizovaný štát a podľa toho budú vyzerať aj tie rozsudky. A tí, ktorí nás kritizujú za tie, tú druhú svetovú vojnu, za holokaust a podobné veci, ako keby nevedeli čítať, ako keby nechápali, že my v tej novele chránime všetky deti, absolútne všetky deti bez akéhokoľvek rozdielu, no len je to niekedy veľmi ťažko žiadať od rýchlokvasených novinárov a absolventov alebo nejakých členov mimovládok schopnosť čítať.
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 140 poslancov, za 113, proti 19, zdržalo sa 5, 3 nehlasovali. Konštatujem, že návrh ústavného zákona sme schválili. Teraz prosím pána poslanca, aha, spravodajcu z výboru gestorského pre zdravotníctvo, pána Suchánka, aby uviedol hlasovanie v prvom čítaní k návrhu poslancov Zelníka a Bastrnáka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 509). Nech sa páči. (Hlasovanie o návrhu poslancov Národnej rady Slovenskej republiky Štefana Zelníka a Tibora Bastrnáka na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 509.)
B. Bugár, podpredseda NR SR: (2005-09-22):
(Hlasovanie.) Prítomných je 128 poslancov, za 55, proti 2, zdržalo sa 69, nehlasovali 2. Návrh uznesenia nebol schválený. Budeme hlasovať o návrhu poslanca Národnej rady Slovenskej republiky Roberta Kaliňáka na vydanie zákona o odškodnení obetí okupácie Československa vojskami Zväzu sovietskych socialistických republík, Nemeckej demokratickej republiky, Poľskej ľudovej republiky, Maďarskej ľudovej republiky a Bulharskej ľudovej republiky (tlač 1260). Pán poslanec Baška, nech sa páči prvé hlasovanie.
Paška, Pavol, predseda NR SR (2012-06-19):
Hlasujeme. (Hlasovanie.) 140 prítomných, 113 bolo za, 2 proti, 25 sa zdržalo. Návrh sme pridelili výborom a určili lehotu na prerokovanie. Ďakujem veľmi pekne, pán poslanec. Pán poslanec Demian teraz uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov a ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov (tlač 80). Nech sa páči.
Blaha, Ľuboš, podpredseda NR SR (2024-01-23):
Pani poslankyňa Mária Kolíková.
Kuffa, Štefan, poslanec NR SR (2013-05-30):
Rodina je naozaj sociálnym systémom, nie socialistickým systémom, ale sociálnym systémom a v rodine prebieha práve také, primárna, primárna socializácia každého jedinca, každého dieťaťa, preto je veľmi, veľmi dôležitá. A tento návrh zákona veľmi úzko s tým súvisí, aby tá socializácia tu mohla prebiehať. Kedysi staré mamy brali svoje deti v plachte na roľu. Ešte aj s motykou, keď okopávali zemiaky, tak to dieťa mali pri sebe. Tie sociálne väzby tuná boli veľmi silné. Aj matka, kojaca na medzi, roli, u nás boli, u nás sú medze, sadla na medzu a nakojila to dieťatka, dieťatko. Takže tá socializácia je veľmi dôležitá toho dieťaťa. A, samozrejme, vzťah muža a ženy. Veď to je ten prvok lásky, ktorý spája muža a ženu, aj tie deti, keď vidia milujúcich rodičov a majú ten obraz pred sebou a sú tam prítomní, fyzicky prítomní, čo dnes sa vytráca z našej rodiny. Dnes mnohé deti vidia otca možno raz za mesiac. A veľakrát dneska musím povedať aj matku, hej, a je to veľmi bolestivé. Tá matka ešte oveľa viac absentuje v tých rodinách ako, ako samotný otec. Ale, samozrejme, aj jeden, aj druhý rodič je veľmi, veľmi dôležitý. Rodinný podnik je stabilnou firmou. Naozaj je stabilnou, ja som to tak spomenul, ale ešte raz to zopakujem. Vlastnú, vlastný rodinný podnik nebude nikto tunelovať a odpadne tu aj tá ekonomická kriminalita, ktorá tu veľakrát je aj prebieha. Nebudeš podvádzať vo vlastnom podniku, lebo naozaj si buduješ vlastný vzťah, aj to dedenie z generácie na generáciu aj tých podnikov. To nie je len tej pôdy a tej role, ale aj ten rodinný podnik, ktorý ty zdedíš, ďalej ho budeš aj zveľaďovať.
Blanár, Juraj, podpredseda NR SR (2021-12-02):
Posledná faktická poznámka pani poslankyňa Zemanová, nech sa páči.
P. Gabura, poslanec: (2010-02-10):
Tento návrh zákona reaguje na nezdravú prax, v ktorej poslanci samosprávnych krajov niekedy prijímajú funkcie štatutárnych orgánov v rozpočtových organizáciách alebo v príspevkových organizáciách, ktorých zriaďovateľom je vyšší územný celok, na území ktorého boli zvolení. Takýto stav vytvára nezdravú situáciu v činnosti týchto organizácií a priestor pre nie nezávislé rozhodovanie týchto poslancov vo verejnom záujme. Preto navrhujem úpravu zhodnú s postavením poslancov obecných a mestských zastupiteľstiev, ako i úpravu postavenia predsedu samosprávneho kraja. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona nebude mať dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Tento návrh je v podstate jeden z návrhov protikorupčného balíka. Vieme o tejto nezdravej praxi. Vieme, že je to viazanosť samotných poslancov z pozície týchto funkcií na samotné hlasovanie vo VÚC. Pevne verím, že to podporíte. Ďakujem.
Grausová, Natália, poslankyňa NR SR (2019-09-25):
Áno, ďakujem pekne. Chcela by som povedať, že Hippokrates, grécky lekár, na ktorého sa stále ešte aj v dnešnej dobe odvolávame, nebol kresťan. Hippokrates bol Grék a napriek tomu v svojej prísahe vyhlásil, teda sa spomína, že nikdy nepodá žene liek na vyhnanie plodu, a toto sa nezmenilo a táto Hippokratova prísaha sa v podstate číta každý rok pri absolventskom, pri lekárskych promóciách a nebol to kresťan. Mnohí židovskí lekári a židovskí filozofi neboli kresťania, boli to Židia, nemali s kresťanstvom nič spoločné, dokonca taký Maimo..., neviem, ako sa číta: „Majmodides“, „Mejmodides“ (pozn. red.: správne „Maimonides“), tento múdry človek a takisto bol proti potratom. Mnohí, ktorí neboli kresťanmi, čiže nedá sa iba na kresťanstvo, hoci naozaj, pretože to „Nezabiješ!“, to je už veľmi dávne, to ešte to Mojžišových, na tabuli doniesol Mojžiš, Desatoro Božích prikázaní, čiže už vtedy bolo, platilo „Nezabiješ!“ A nezabiješ ani plod. A v dnešnej dobe, ja viem, že mnohé ženy sú v ťažkej situácii, keď prídu do druhého stavu, keď to zistia, pre mnohé je to tragédia, zdá sa im, že životy, že jej život končí, ale v podstate dá sa to a v dnešnej dobe môžme pomôcť takej žene, musíme jej pomáhať, veď o tom je aj návrh z dielne OĽANO, jednoducho pomôcť takej žene a už aj teraz sú hniezda záchrany, sú formy, my už máme možnosti, ako takej žene pomôcť, čiže nie nútiť ju zabiť svoje dieťa, pretože naozaj de facto je to... (Prerušenie vystúpenia časomerom.)
Bugár, Béla, podpredseda NR SR (2019-06-20):
Ďakujem. Chcem sa opýtať, či je všeobecný súhlas. Nie. Takže prezentujme sa a hlasujme. (Hlasovanie.) Prítomných 126, za 91, proti 27, zdržali sa 6, 2 nehlasovali. Návrh bol odsúhlasený. Chcem vás ešte informovať, že na základe žiadosti ministerky kultúry budeme o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde ( tlač 1429), hlasovať až na septembrovej schôdzi. A teraz pristúpime k hlasovaniu o návrhu uznesenia k návrhu na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky (tlač 1486). Nech sa páči, pán spravodajca, pán poslanec Šuca, máte slovo.
Kollár, Boris, predseda NR SR (2021-06-22):
Žiada si záverečné slovo spoločná spravodajkyňa? Nech sa páči. Pani spravodajkyňa, zároveň vás žiadam, aby ste oznámili potom termín hlasovania o tomto návrhu zákona. Ďakujem.
Rošková, Ľubica, poslankyňa NR SR (2014-07-01):
Na základe oprávnenia ako spravodajkyne predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predseda, hlasovať.
Pellegrini, Peter, predseda NR SR (2015-06-17):
Prezentujme sa a hlasujme o pozmeňujúcom návrhu, ktorý predložil pán poslanec Raši. (Hlasovanie.) Prítomných 137 poslancov, za hlasovalo 90 poslancov, zdržalo sa 47 poslancov. Konštatujem, že tento návrh sme schválili.
Ďuriš Nicholsonová, Lucia, podpredsedníčka NR SR (2017-05-12):
Ďakujem. Otváram všeobecnú rozpravu. Do rozpravy sa písomne neprihlásil nikto. Otváram možnosť prihlásiť sa ústne s tým, že registrujem, že pán navrhovateľ sa prihlásil do rozpravy ako prvý. Končím možnosť prihlásiť sa do rozpravy. Takže nech sa páči, pán navrhovateľ.
Horváthová, Eva, poslankyňa NR SR (2021-06-22):
A považujem za dôležité to prečítať, pretože sa vlastne podrobnejšie vysvetľuje to, čo som odôvodnila na začiatku stručne. Takže ďakujem pekne. Určuje sa oprávnenie Národného centra zdravotníckych informácii zasielať osobe na základe jej žiadosti na elektronickú adresu uvedenú v žiadosti v elektronickej forme certifikát o vykonanom očkovaní proti chorobe COVID-19 v slovenskom jazyku a anglickom jazyku. Národné centrum zdravotníckych informácii zasiela certifikát o vykonanom očkovaní proti chorobe COVID-19, národnému centru poskytuje údaje o vykonanom očkovaní alebo prístup k týmto údajom Úrad verejného zdravotníctva Slovenskej republiky. Určuje sa kompetencia Národného centra zdravotníckych informácií vydávať digitálny COVID preukaz EÚ v súvislosti s pandémiou choroby COVID-19. Účelom vydávania tohto preukazu je uľahčiť držiteľom takéhoto preukazu uplatňovanie ich práva na voľný pohyb počas pandémie choroby COVID-19. Za súčasť takéto preukazu sa považuje potvrdenie o očkovaní, potvrdenie o vykonaní testu a potvrdenie o prekonaní choroby. Zároveň sa navrhuje aj kompetencia poskytovať tento preukaz príslušnej zdravotnej poisťovni poistenca a ošetrujúcemu lekárovi a sestre príslušného poskytovateľa zdravotnej starostlivosti v súvislosti s pandémiou choroby COVID-19 za účelom ich sprístupnenia samotnému poistencovi. Prevádzkovateľom osobných údajov v zmysle nariadenia Európskeho parlamentu a Rady EÚ 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z., poskytnutých alebo sprístupnených Národnému centru Úradom verejného zdravotníctva SR v súlade s ods. 7, je Národné centrum. Taktiež na účely overovania digitálneho COVID preukazu EÚ sa ustanovuje, že Národné centrum zdravotníckych informácií sprístupňuje údaje Ministerstvu vnútra Slovenskej republiky a Úradu verejného zdravotníctva Slovenskej republiky na zabezpečenie ich činnosti v aplikačnej praxi, teda vykonávania reálnej kontroly digitálnych COVID preukazov EÚ v teréne. Na zabezpečenie technického rámca Národné centrum zdravotníckych informácií sprístupňuje Ministerstvu vnútra Slovenskej republiky elektronickú službu na overenie platnosti elektronického digitálneho COVID preukazu EÚ osoby aj overenie platnosti jedinečného identifikátora. A odôvodnenie k bodu 7: Upravuje sa prechodné ustanovenie, ktorým sa určuje, že certifikát o vykonanej vakcinácii vydaný Národným centrom zdravotníckych informácii pred nadobudnutím účinnosti tohto zákona sa považuje za certifikát o vykonanej vakcinácii vydaný podľa zákona. Takže verím, že tento pozmeňujúci návrh podarí, sa mu podarí zlepšiť podmienky, ktoré budú pri voľnom pohybe osôb, ktoré buď prekonali ochorenie, boli zaočkované alebo boli testované. Ďakujem.
Grendel, Gábor, podpredseda NR SR (2023-03-14):
Pani poslankyňa Katarína Hatráková.
Mikulec, Roman, minister vnútra SR (2022-11-09):
Ďakujem pekne, pán predsedajúci, za slovo. Vážený pán predsedajúci, vážené dámy poslankyne, vážení páni poslanci, v súvislosti s blížiacim sa termínom konania referenda, ktoré sa prezidentka Slovenskej republiky zaviazala vyhlásiť po rozhodnutí Ústavného súdu Slovenskej republiky o ústavnosti jednej z dvoch otázok, a v kontexte pretrvávajúcej celosvetovej pandémie ochorenia COVID-19 je potrebné v dostatočnom časovom predstihu proaktívne reagovať na záujmy spoločnosti a štátu v oblasti uplatňovania jedného zo základných politických práv, ktorým je právo voliť. Posledná novela volebného zákona schválená v minulom roku vytvorila priestor na to, aby pre prípad pandémie mohol osobitný zákon ustanoviť výnimku z prekážky práva voliť, ktorá sa uplatňuje v prípadoch obmedzenia osobnej slobody z dôvodu ochrany verejného zdravia. Za predpokladu nepriaznivej epidemiologickej situácie a pretrvania... pretrvávania protipandemických opatrení, ktorými sú izolácia a karanténa, by zrejme množstvo voličov nemohlo osobne prísť k volebným urnám. V súlade s vytvoreným právnym rámcom preto navrhujeme, aby voliči, na ktorých by sa za bežných okolností vzťahovala prekážka výkonu volebného práva, mohli v prípade pretrvávajúcich karanténnych opatrení v súvislosti s ochorením COVID-19 hlasovať v blížiacom sa referende prostredníctvom špeciálneho spôsobu hlasovania. S cieľom dôslednej pripravenosti zabezpečiť komplexné organizačno-technické procesy a garantovať bezporuchovosť v priebehu referenda vyhláseného na základe petície občanov prijatej 24. augusta 2022 je potrebné ešte pred jeho vyhlásením ustanoviť jednoznačne pravidlá, ktorými sa bude v prípade negatívnej epidemiologickej situácie riadiť. Z dôvodu mimoriadnych okolností súvisiacich s vážnymi dopadmi pandémie na realizáciu ústavných práv obyvateľov preto navrhujeme Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona o špeciálnom spôsobe hlasovania v referende vyhlásenom na základe petície občanov. Ďakujem, skončil som.
V. Veteška, podpredseda NR SR: (2005-06-22):
Prosím, pán Ondriaš má slovo. K. Ondriaš, poslanec: Ďakujem za slovo. Pán poslanec Cuper, ja to poviem priamo. Nám sa nepáči to, že posledných desať, pätnásť rokov sa stále odškodňujú občania, ktorým bolo ublížené za socializmu. My nehovoríme, že im nebolo ublížené, my hovoríme to, že v súčasnosti bolo ublížené v tých istých parametroch väčšej skupine občanov a že keď aj vy ste hovorili, že treba dať zákon. Predsa ja som dal zákon o nehumánnosti kapitalistického systému, kde sa už hovorí o odškodnení týchto občanov. A vy ste sa tomu vysmiali. Neviem, či konkrétne vy, ale koalícia sa tomu vysmiala. O tomto my tu hovoríme. My nehovoríme o tom, že krivdy, čo sa diali, že to neboli krivdy. My hovoríme o spravodlivosti, keď za socializmu, tak aj za kapitalizmu a pozerať na toho poškodeného občana rovnako. Lebo ja sa bojím, že o rok tu príde zákon, aby sme odškodnili občanov za socializmu, ktorí padli z bicykla. Ďakujem za pozornosť.
Hrnčiar, Andrej, podpredseda NR SR (2019-05-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, navrhovateľ.
Paška, Pavol, predseda NR SR (2014-11-10):
Pán poslanec Chren.
Hrnčiar, Andrej, podpredseda NR SR (2016-04-19):
Ďakujem. Nech sa páči, pán poslanec Kollár.